
dr. ing. Gheorghe Ciuhandu
REFERAT
Spatiul cu alta destinatie decat aceea de locuinta din Tmisoara, str. Episcop Augustin Pacha nr. 1, inscris in Cartea Funciara nr. 38 Timisoara, nr. top. 332, ca SAD 12 cu 1,18 % parti comune si 25/2153 m.p. teren este in poprietatea Statului Roman, este neinchiriat si nu a fost revendicat in baza Legii nr. 10/2001.

PARTIDUL CONSERVATOR – FILIALA JUDETEANA TIMIS , prin cererea inregistrata la Primaria Municipiului Timisoara cu nr. DP2011 – 000032/10.01.2011 solicita atribuirea spatiului cu alta destinatie decat aceea de locuinta din Timisoara, str. Episcop Augustin Pacha nr. 1.

Legea nr. 334/2006 privind finanţarea activităţii partidelor politice şi a campaniilor electorale prevede la art. 21 alin. (1) faptul ca „ Autorităţile administraţiei publice centrale şi locale asigură cu prioritate, în termen de cel mult 90 de zile de la solicitare, spaţii pentru sediile centrale şi locale ale partidelor politice, precum şi terenurile aferente, la cererea motivată a acestora..”

In sedinta din data de 03.02.2011 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-a analizat situatia spatiului din Timisoara str. Augustin Pacha ( fosta Rodnei ) nr. 1, prezentandu-se atat solicitarea Partidului Conservator cat si faptul ca dl. Juganaru Adrian a solicitat atribuirea spatiului potrivit dispozitiilor Legii nr. 341/2004, pe rolul instantelor de judecata fiind Dosar PMT nr. 81/2011.
Comisia a avizat intocmirea unui proiect de hotarare pentru atribuirea spatiului cu alta destinatie decat aceea de locuinta din Timisoara, str. Augustin Pacha ( fosta Rodnei ) nr. 1 catre Partidul Conservator cu destinatia de sediu partid politic.
Proiectul de hotarare privind atribuirea spatiului  cu alta destinatie decat aceea de locuinta din Timisoara, str. Episcop Augustin Pacha nr. 1, inscris in Cartea Funciara nr. 38 Timisoara, nr. top. 332, ca SAD 12 cu 1,18 % parti comune si 25/2153 m.p. teren, in poprietatea Statului Roman, pe baza de contract de inchiriere, pe o perioada de 5 ani catre Partidul  Conservator – Filiala  Judeţeană  Timiş cu destinatia de sediu partid, a fost respins prin Hotarerea Consiliului Local nr. 50/01.03.2011.

Din evidenta computerizata rezulta faptul ca Dosarul Serviciului Juridic nr. 81/2011 avand ca obiect actiunea d-lui Juganaru Adrian pentru obligarea institututiei noastre la atribuirea SAD situat in str.Rodnei nr.1- str.Carusso nr.2 a fost finalizat prin respingerea actiunii beneficiarului Legii nr. 341/2004.
Avand in vedere cele prezebntate,

PROPUNEM :

Emiterea de catre Consiliul Local al Municipiului Timisoara a unei hotarari prin care sa se aprobe atribuirea spatiului cu alta destinatie decat aceea de locuinta din Tmisoara, str. Episcop Augustin Pacha nr. 1, inscris in Cartea Funciara nr. 38 Timisoara, nr. top. 332, ca SAD 12 cu 1,18 % parti comune si 25/2153 m.p. teren, in poprietatea Statului Roman, pe baza de contract de inchiriere, pe o perioada de 5 ani catre PARTIDUL CONSERVATOR – FILIALA JUDETEANA TIMIS cu destinatia de sediu partid.

